Spisak monegaških vladara

Vladari Monaka su nosili titulu gospodara sve do 1633. godine, kada je Filip IV, kralj Kastilje, Monako priznao kao kneževinu. Od tada su vladari Monaka nosili titulu kneza.

Dvije su žene vladale Monakom: gospodarica Klaudina i kneginja Ludovika Hipolita. Jedna prijestolonasljednica, Šarlota, se odrekla svojih nasljednih prava u korist sina, budućeg kneza Rainiera III.

Monakom je vladala dinastija Grimaldi od njegovog osnivanja pa do smrti kneginje Ludovike Hipolite 1731. godine. Nju je naslijedio njen muž, Jakov, koji je, prije nego što ju je oženio, službeno uzeo ime Grimaldi i uspostavio dinastiju Matignon-Grimaldi. Dinastija Matignon-Grimaldi je vladala Monakom sve do smrti kneza Ludovika II 1949. godine. Njega je naslijedio sin njegove kćerke, Rainier III; od tada Monakom vlada dinastija Polignac-Grimaldi.

 Gospodari i kneževi MonakaPočetak vladavineKraj vladavineIme(ime na francuskom)  Titula(titula na francuskom)  Bilješke 1297  1314  Rainier I (1267-1314)  Gospodar Monaka(Seigneur de Monaco)  prvi vladar 1342  1357  Karlo I (umro 1357)Charles I  Gospodar Monaka(Seigneur de Monaco)  sin Rainiera I 1357  1407  Rainier II (1350-1407)  Gospodar Monaka(Seigneur de Monaco)  sin Karla I 1419  1427  Ivan I (1382-1454)Jean I  Co-Gospodar Monaka(Seigneur de Monaco) sin Rainiera II 1419  1427  AmbrozijeAmbroise  Gospodar Monaka(Seigneur de Monaco) sin Rainiera II 1419  1427  Antonije IAntoine I  Gospodar Monaka(Seigneur de Monaco) sin Rainiera II 1454  1457  Katalan (umro 1457)Catalan  Gospodar Monaka(Seigneur de Monaco) sin Ivana I 1457  1515  Klaudina (1451-1515)Claudine  Gospodarica Monaka(Dame de Monaco)  kćerka Katalana 1465  1494  Lambert (1425-1494)  Gospodar Monaka(Seigneur de Monaco) muž i rođak Klaudine 1494  1505  Ivan II (1468-1505)Jean II  Gospodar Monaka(Seigneur de Monaco) sin Klaudine i Lamberta 1505  1523  Lucijan (1481-1523)Lucien  Gospodar Monaka(Seigneur de Monaco) sin Klaudine i Lamberta 1532  1581  Honorije I (1522-1581)Honoré I  Gospodar Monaka(Seigneur de Monaco)  sin Lucijana 1581  1589  Karlo II (1555-1589)Charles II Gospodar Monaka(Seigneur de Monaco)  sin Honorija I 1589  1604  Herkul (1562-1604)Hercule  Gospodar Monaka(Seigneur de Monaco)  sin Karla II 1604  1662  Honorije II (1597-1662)Honoré II  Gospodar Monaka(Seigneur de Monaco)Knez Monaka(Prince de Monaco)  sin Herkula 1662  1701  Ludovik I (1642-1701)Louis II  Knez Monaka(Prince de Monaco) unuk (sin sina) Honorija II 1701  1731  Antonije II (1661-1731)Antoine  Knez Monaka(Prince de Monaco) sin Ludovika I 1731  1731  Ludovika Hipolita (1697-1731)Louise-Hippolyte  Kneginja Monaka(Princesse de Monaco)  kćerka Antonija II 1731  1733  Jakov (1689-1751)Jacques  Knez Monaka(Prince de Monaco)  muž Ludovike Hipolite 1733  1793  Honorije III (1720-1795)Honoré III  Knez Monaka(Prince de Monaco) sin Ludovike Hipolite i Jakova Kneževinu Monako je anektirala Francuska 1793. Monako će ostati dio Francuske sve do 1814. 1814  1819  Honorije IV (1758-1819)Honoré IV  Knez Monaka(Prince de Monaco) sin Honorija III 1819  1841  Honorije V (1778-1841)Honoré V  Knez Monaka(Prince de Monaco)  sin Honorija IV 1841  1856  Florestan (1785-1856)  Knez Monaka(Prince de Monaco) sin Honorija IV 1856  1889  Karlo III (1818-1889)Charles IV   Knez Monaka(Prince de Monaco) sin Florestana 1889  1922  Albert I (1848-1922)  Knez Monaka(Prince de Monaco)  sin Karla III 1922  1949  Ludovik II (1870-1949)Louis II  Knez Monaka(Prince de Monaco) sin Alberta I 1949  2005  Rainier III (1923-2005)  Knez Monaka(Prince de Monaco) unuk (sin kćerke) Ludovika II 2005  -  Albert II (1958)  Knez Monaka(Prince de Monaco) sin Rainiera III

Niz nasljednika
Njegova visost, knez nasljednik Jakov Monegaški, Albertov sin (rođen 2014)
Njena visost, kneginja nasljednica Gabrijela Monegaška, grofica od Carladèsa, Albertova kćerka (rođena 2014)
Njena visost, Karolina, princeza od Hannovera, Albertova starija sestra (rođena 1957)
Andrea Casiraghi, stariji sin kneginje-nasljednice (rođen 1984)
Pierre Casiraghi, mlađi sin kneginje-nasljednice (rođen 1987)
Charlotte Casiraghi - starija kćerka kneginje-nasljednice (rođena 1986)
Njena kraljevska visost, princeza Aleksandra od Hannovera, mlađa kćerka kneginje-nasljednice (rođena 1999)
Njena svijetlost, princeza Stéphanie od Monaka, Albertova mlađa sestra (rođena 1965)
Louis Ducruet - sin princeze Stéphanie (rođen 1992)
Pauline Ducruet - starija kćerka princeze Stéphanie (rođena 1994)

Monegaške vladarske insignije nasljeđuju se po pravilu kognatičke primogeniture, s tim da sinovi i njihovi potomci imaju prednost nad kćerkama i njihovim potomcima. Pravo nasljeđivanja imaju samo potomci trenutnog kneza, te njegova braća, sestre i njihovi potomci. Ukoliko kneza naslijedi njegovo dijete, njegova braća, sestre i njihovi potomci gube pravo nasljeđivanja. Zbog toga je princeza Antoinette, baronica od Massyja, izgubila pravo nasljeđivanja kada je umro knez Rainier III, njen brat. Isto tako će princeze Caroline i Stephanie i njihovi potomci izgubiti nasljedna prava ukoliko kneza Alberta II naslijedi njegovo dijete. Ako u nizu nasljednika ne ostane niko, Kneževski savjet Kneževine Monaka bira novog kneza ili kneginju među osobama koje su na ovaj način bile isključene iz niza nasljednika, odnosno među njihovim potomcima; bilo koja od tih osoba može biti izabrana, bez obzira na primogenituru i spol.

Naslijediti mogu samo djeca rođena vjenčanim roditeljima ili roditeljima koji se vjenčaju nakon njihovog rođenja. Monako je jedina država koja dozvoljava djeci rođenoj van braka da sjednu na prijestolje, ali samo ako se njihovi roditelji vjenčaju nakon njihovog rođenja.

Puna titula
Kroz historiju su monegaški vladari brakovima s francuskim plemićima skupili veliki broj francuskih plemićkih titula. Međutim, sve te titule su izumrle u francuskom plemstvu 1949. godine smrću kneza Ludovika II, budući da nije imao muških nasljednika. Bez obzira na već više od pola stoljeća dugo nepostojanje tih titula u francuskom plemstvu, one su se nastavile koristiti u Monaku i danas se tretiraju kao monegaške plemićke titule. Samo je titula grofa od Polignaca, koju trenutni monarh (i njegova porodica) nosi kao svaki patrilinearni potomak vojvoda od Polignaca, danas priznata od Francuske. Puna titula monegaškog kneza stoga danas glasi:

''Njegova svijetlost, suvereni knez Monaka,
vojvoda od Valentinoisa
markiz od Bauxa
grof od Carladèsa
grof od Polignaca
baron od Calvineta
baron od Buisa
gospodar od Saint-Rémya
gospodar od Matignona
grof od Torignia
baron od Saint-Lôa
baron od La Luthumièrea
baron od Hambyea
vojvoda od Estoutevillea
vojvoda od Mazarina
vojvoda od Mayennea
princ od Château-Porciena
grof od Ferrettea
grof od Belforta
grof od Thanna
grof od Rosemonta
baron od Altkircha
gospodar od Isenheima
markiz od Chillya
grof od Longjumeaua
baron od Massyja
markiz od Guiscarda

Reference

Vanjski linkovi

Kategorija:Spiskovi